LPN แรลลี่ยาว! บวกอีก 9% นิวไฮรอบ 3 เดือน แนะระวังแรงเทขาย ราคาเกินพื้นฐาน
LPN แรลลี่ยาว! บวกอีก 9% นิวไฮรอบ 3 เดือน แนะระวังแรงเทขาย ราคาเกินพื้นฐาน
27 พ.ย. 2563

ผู้สื่อข่าวรายงานว่า บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ณ เวลา 12.07 น. อยู่ที่ระดับ 5.00 บาท บวก 0.40 บาท หรือ 8.70% ด้วยมูลค่าซื้อขาย 160.40 ล้านบาท ราคาหุ้นแรงในรอบ 3 เดือน โดยเทียบตั้งแต่หุ้นยืนที่ระดับ 5.00 บาท เมื่อวันที่ 28 ส.ค.63

บล.ดีบีเอสฯ บริษัทรายงานกำไรสุทธิ ไตรมาส 3/2563 เท่ากับ 103 ล้านบาท (-11%เทียบช่วงเดียวกันของปีก่อน, -33% เทียบไตรมาสก่อนหน้า) ซึ่งเป็น Record low ของ LPN ในหลายๆ ปี ซึ่งเป็นผลจาก 1) การรับรู้รายได้ต่ำลง -4%เทียบช่วงเดียวกันของปีก่อน, -12%  เทียบไตรมาสก่อนหน้า เป็น 1.4 พันล้านบาท, 2) อัตรากำไรขั้นต้นลดเป็น 30.4% ใน ไตรมาส 3/2563 จาก 33.9% ในไตรมาส3/2562 และจาก 30.7% ในไตรมาส 2/2563 บริษัทได้ควบคุมค่าใช้จ่ายทำให้ SGA/ยอดขายลดเป็น 18.3% ในไตรมาส 3/2563 จาก 24.4% ในไตรมาส 3/2562 แต่ขยับขึ้นจาก 17.6% ในไตรมาส2/2563
ในไตรมาส4/2563 จะเปิดขายโครงการคอนโด 4 แห่ง มูลค่ารวม 4 พันล้านบาท ทำให้ปีนี้จะเปิดโครงการใหม่ทั้งหมด 8.5 พันล้านบาท ต่ำกว่าเป้าหมายที่ 1 หมื่นล้านบาท
แนะนำ Fully Valued ปรับราคาพื้นฐานเป็น 3.50 บาท อิงกับ P/E ปี 64F ที่ 6.4 เท่า ทั้งนี้ แม้ว่าการรับรู้รายได้และกำไรใน ไตรมาส 4/2563 จะเพิ่มขึ้นและน่าจะสูงสุดในปีนี้ จากการโอนโครงการที่สร้างเสร็จ 3 แห่ง แต่ประมาณการว่ากำไรสุทธิของทั้งปี 63F จะหดตัว -33%เทียบช่วงเดียวกันของปีก่อน และแนวโน้มปี 64F จะชะลอลงต่อ -5%เทียบช่วงเดียวกันของปีก่อน จาก Backlog ต่ำ, กำลังซื้อผู้บริโภคอ่อนแอ, การยกเลิกสัญญา และการปฎิเสธสินเชื่อจากสถาบันการเงินยังคงสูง